ธนาคารกรุงไทย จัดแคมเปญ ร้านข้างทางต้องอยู่ข้างกัน เพื่อช่วยร้านอาหารฝ่าวิกฤติโควิด-19
ธนาคารกรุงไทย จัดแคมเปญ ร้านข้างทางต้องอยู่ข้างกัน เพื่อช่วยร้านอาหารฝ่าวิกฤติโควิด-19?นายกฤษณ์ ฉมาภิสิษฐ ผู้ช่วยกรรมการผู้จัดการใหญ่ สายงานสื่อสารและภาพลักษณ์องค์กร ธนาคารกรุงไทย เปิดเผยว่า ธนาคารได้เพิ่มมาตรการช่วยเหลือลูกค้าของธนาคารที่มีสถานะชำระปกติทั้งรายย่อยและลูกค้าธุรกิจ เพื่อให้สามารถเดินหน้าดำเนินธุรกิจต่อไปได้ โดยขณะนี้มีมาตรการช่วยเหลือจากสถานการณ์การแพร่ระบาดของโรคโควิด-19 รวมทั้งสิ้น 5 มาตรการ วงเงินช่วยเหลือรวมกว่า 1.12 ล้านล้านบาท นอกจากนี้ ในภาวะวิกฤติโควิด-19 ร้านอาหารขนาดเล็ก เป็นอีกหนึ่งธุรกิจที่ได้รับผลกระทบอย่างหนัก ดังนั้นเพื่อให้ร้านอาหารเหล่านี้ สามารถอยู่รอดได้ ธนาคารจึงได้จัดแคมเปญ ร้านข้างทางต้องอยู่ข้างกัน โดยเป็นการรวมของอร่อยที่มาจากการรีวิวร้านอาหารข้างทาง ที่ผู้บริโภคประทับใจและอยากช่วยบอกต่อทางสื่อโซเชียลมีเดีย ผ่าน #ร้านข้างทางต้องอยู่ข้างกัน ทั้งนี้เพื่อช่วยให้ร้านอาหารข้างทางยังคงมีรายได้ต่อไป นอกจากนี้ ยังเป็นการเพิ่มตัวเลือกร้านอาหารใหม่ๆ ให้กับผู้บริโภคอีกด้วย ซึ่งมีการรีวิวร้านอาหารข้างทางไปแล้วจำนวนหลายพันร้านค้า และเป็น Hashtag ที่ถูกพูดถึงอย่างมากในโลกออนไลน์ทาง Facebook Instagram รวมทั้งยังติด Trend Twitter อันดับ 1 อย่างรวดเร็ว โดยมีผู้ร่วม Retweet กว่า 68,000 ครั้ง และมีผู้เข้ามา Engagement กว่า 350,000 ครั้งแล้วธนาคารจึงขอเชิญชวนประชาชนร่วมเป็นส่วนหนึ่งในแคมเปญนี้ เพียงร่วมโพสต์แนะนำร้านอาหารข้างทางที่ประทับใจลงในโซเชียลมีเดีย บอกที่ตั้งของร้าน รีวิวเมนูสั้นๆ และใส่เบอร์โทรศัพท์ที่เป็นช่องทางในการสั่งอาหาร พร้อมติด Hashtag #ร้านข้างทางต้องอยู่ข้างกัน เพื่อเป็นอีกหนึ่งแรงผลักดันในการกระจายข่าวให้บรรดาร้านอาหารเล็กๆ เหล่านี้ สามารถอยู่รอดและผ่านพ้นวิกฤติโควิด-19 ไปด้วยกัน??